Landsretten ændrer byrettens kendelse således, at spørgsmålet om udpegning af syns- og skønsmand udsættes
Ret: Vestre Landsret (2. instans)
Faggruppe: Civilsag — Almindelig civil sag
Sagsemner: Retspleje og civilproces;

/

Vestre Landsret holdt den 4. januar 2012 kl. 12.30 møde på tingstedet
i Aalborg.

Som dommer fungerede landsdommer Kristian Petersen.   V.L. B –

2859 – 11

Inframatic af 12.11.2004 ApS

mod

Boxem Emballager A/S

Fremlagte bilag:

− kæreskrift

− brev af 21. november 2011 fra Retten i Aalborg

− udskrift af retsbogen (sag nr. BS 3-1807/2009)

− brev af 5. december 2011 fra advokat Tommy Olesen.

Ved kendelse af 3. november 2011 har Retten i Aalborg ikke udpeget

Skønsmand 2 som skønsmand.

Kendelsen er kæret af Inframatic af 12.11.2004 ApS.

Kæremålet er behandlet af landsdommerne Kristian Petersen, Dorte

Jensen og Hans-Jørgen Nymark Beck.

Landsretten afsagde

K e n d e l s e:

Som det fremgår af retsplejelovens § 200, stk. 1, er retten ikke

bundet af parternes henstil-linger om valget af syns- og skønsmænd.

Det gælder også parternes indsigelser, herunder indsigelser om

inhabilitet.   



/

- 2 -

Efter de oplysninger, der foreligger om Skønsmand 2s

branchetilknytning, kendskab til ma-skintypen og praktiske kendskab

til emballageproduktion, er der ikke grundlag for at fast-slå, at han

ikke er egnet til sammen med Skønsmand 1 at blive udpeget som

syns- og skønsmand i sagen. Der er heller ikke efter oplysningerne

om samhandelen mellem den virksomhed, han driver, og Inframatic

af 12.11.2004 ApS, eller efter oplysningerne om

konkurrenceforholdet mellem Skønsmand 2s virksomhed og Boxem

Emballager A/S grund-lag for at fastslå, at Skønsmand 2 på grund af

inhabilitet ikke kan udpeges som syns- og skønsmand i sagen. Der er

herved lagt vægt på dels, at den nævnte samhandel efter det oplyste

ikke er af nyere dato, og dels, at emballagebranchen efter det oplyste

omfatter en snæver kreds af virksomheder, og at det ikke er

godtgjort, at der er et helt særligt konkur-renceforhold mellem

Skønsmand 2s virksomhed og Boxem Emballager A/S.

Når parterne ikke er enige om udpegningen af en syns- og

skønsmand, er det imidlertid sædvanligt – og i reglen også

hensigtsmæssigt – at anmode enten en relevant brancheorga-nisation

eller et teknologisk institut om et forslag.   

Det fremgår af sagen, at Skønsmand 1 blev udpeget efter forslag fra

FORCE Tech-nology. Det fremgår også, at advokat Tommy Olesen i

sin mail af 16. maj 2011 anmodede retten og advokat Mads F.

Petersen om at genoverveje, hvorvidt brancheorganisationen

Emballageindustrien skulle anmodes om at bringe en egnet

skønsmand i forslag. I sit brev af 8. juni 2011 anførte advokat Mads

F. Petersen bl.a., at Inframatic af 12.11.2004 ApS ”erkender, at

branceorganisationen som udgangspunkt er egnet til udm eldelse af

skøns-mand, men henset til at Emballageindustrien er en mindre

brancheorganisation med ca. 40 medlemmer og sagsøgte er medlem,

gøres det gældende, at udmeldelse via Emballagein-dustrien bør

afvises jfr. U 46.952 V” . Advokat Tommy Olesen fastholdt og

uddybede sin opfattelse i brev af 22. juni 2011, men det fremgår af

retsbog af 23. juni og 4. juli 2011 vedrørende telefonretsmøder, at

parterne nu aftalte, at man skulle søge at rette henvendelse til



/

brancheorganisationer i Norge og Sverige med henblik på at stille

egnet skønsmand i forslag. Det fremgår af sagen, at disse

henvendelser ikke har ført til det ønskede resultat.

Landsretten finder, at de indsigelser, som er fremsat herimod, ikke

kan føre til, at retten skal undlade at træffe bestemmelse om, at der i

overensstemmelse med sædvanlig praksis rettes henvendelse til den

relevante brancheorganisation – efter det oplyste brancheorgani-

sationen Emballageindustrien – med henblik på at indhente forslag til

en egnet syns- og skønsmand. Dette ses ikke at være sket, men bør

ske, inden retten tager stilling til anmod-



/

- 3 -

ningen om udpegning af Skønsmand 2. Det tilføjes, at der ikke

herved er taget stilling til, om der vil kunne være relevante

indsigelser imod udpegning af den syns- og skønsmand, som

brancheorganisationen bringer i forslag.   

T h i b e s t e m m e s:

Byrettens kendelse ændres, således, at spørgsmålet om udpegning af

Skønsmand 2 som syns- og skønsmand udsættes, indtil det ved

henvendelse til den relevante brancheorganisation er afklaret, om der

herigennem kan bringes en egnet syns- og skønsmand i forslag.

Kæreafgiften skal betales tilbage.

Sagen sluttet.

Kristian Petersen



/